**OBRAZAC 1**

JPU „Naša radost“ Herceg Novi

Broj iz evidencije postupaka javnih nabavki: 01/25

Redni broj iz Plana javnih nabavki : 1

Mjesto i datum: 25.03.2025.godine, Herceg Novi

Na osnovu člana 93 stav 1 Zakona o javnim nabavkama („Službeni list CG“, br. 074/19,03/23, 11/23,) JPU „Naša radost“ Herceg Novi

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE broj: 332**

***Potrošne robe –sukcesivna nabavka prehrambenih proizvoda za potrebe Naručioca po partijama: Riba i riblje prerađevine, Smrznuto voće i povrće.***

Predmet nabavke se nabavlja:

x po partijama:

**partija 1: Riba i riblje prerađevine 10.000,00 EUR**

**partija 2: Smrznuto voće i povrće 11.925,10 EUR**

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora.
4. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

x **Procijenjena vrijednost predmeta nabavke bez zaključivanja okvirnog sporazuma**:

x **partija 1: Riba i riblje prerađevine 10.000,00 EUR**

**partija 2: Smrznuto voće i povrće 11.925,10 EUR**

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je podijeljen po partijama.

**ZAKLJUČIVANJE OKVIRNOG SPORAZUMA**

Zaključiće se okvirni sporazum:

⌧ ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

⌧Javna nabavke se ne sprovodi kao zajednička nabavka.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

⌧Javna nabavke se ne sprovodi kao centralizovana nabavka.

**NAČIN SPROVOĐENJA ELEKTRONSKE AUKCIJE**

⌧Javna nabavke se ne sprovodi kao elektronska aukcija.

**ELEKTRONSKI KATALOG**

⌧Ponuđač ne sastavlja elektronski katalog.

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

1. **NAČIN UTVRĐIVANJA EKVIVALENTNOSTI:**

Naručilac, u skladu sa članom 87 stav 6 Zakona o javnim nabavkama ("Sl. list Crne Gore", br. 74/19), ne smije da odbije ponudu zbog toga što ponuđena roba nije u skladu sa tehničkom specifikacijom, ako ponuđač u ponudi, bilo kojim validnim dokazom, uključujući i dokaze iz člana 92 ovog zakona, dokaže da rješenja koja je ponudio na ekvivalentan način zadovoljavaju zahtjeve utvrđene tehničkom specifikacijom.

S tim u vezi, a saglasno Zakonu o tehničkim zahtjevima za proizvode i ocjenjivanju usaglašenosti ("Sl. list Crne Gore", br. 53/11 i 33/14), kojim je propisano da se ekvivalentnost proizvoda (istovjetnost tehničkih zahtjeva za proizvode) dokazuje ispravama o usaglašenosti, ponuđači su u obavezi da u ponudi dostave dokaz, odnosno ispravu o usaglašenosti za sve ponuđene ekvivalentne proizvode.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Naručilac će isključiti privrednog subjekta iz postupka javne nabavke ako utvrdi da:

1) je vršio neprimjeren uticaj u smislu člana 38 stav 2 tačka 1 ZJN ;

2) postoji sukob interesa iz člana 41 stav 1 tačka 2 ili člana 42 ZJN;

3) ne ispunjava uslov iz člana 99 ZJN;

4) ne ispunjava uslov iz čl. 102, 104 ili 106 ZJN predviđen tenderskom dokumentacijom;

5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;

6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ZJNa;

7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ZJN ili je dostavio garanciju ponude na manji iznos od traženog ili je ta garancija neispravna; i/​ili

8) postoji drugi razlog propisan ZJN.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

x garanciju za dobro izvršenje ugovora, u iznosu od **10 %** od vrijednosti ugovora, koja će obuhvatiti period ugovorene predmetne nabavke od godinu dana a koja će se aktivirati za slučaj povrede ugovorenih obaveza sa rokom važenja **7 dana dužim** od datuma važnosti ugovora.[[7]](#footnote-7)

1. **METODOLOGIJA VREDNOVANJA PONUDA**

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih podkriterijuma:

1. Cijena (C) ................maksimalan broj bodova............ 80

2. Kvalitet (K) .............maksimalan broj bodova ............20

**Ukupan broj bodova = broj bodova za ponuđenu cijenu (C) + broj bodova za kvalitet (K)**

1. **Podkriterijum cijena (C) vrednovaće se na sljedeći način:**

Maksimalno 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova (C) = (najniža ponudjena cijena bez PDV / ponudjena cijena bez PDV) × 80

**2.Podkriterijum kvalitet (K) vrednovaće se na osnovu roka isporuke:**

Maksimalni broj bodova - 20 (slovima: dvadeset bodova) za izbor najpovoljnije ponude primjenom parametra kvalitet, kao osnova za vrednovanje uzima se: rok isporuke robe. Ponuđač sa najkraćim ponuđenim rokom isporuke robe dobija maksimalni broj bodova u skladu sa ovim parametrom, dok se bodovi za ostale ponude obračunavaju u odnosu na najkraći ponuđeni rok isporuke po formuli: K = (Kmin/ Kp) x 20

- Kp – ponuđeni rok isporuke

- Kmin – najkraći ponuđeni rok isporuke

Napomena: Rok isporuke robe je maksimum 24 časa od trenutka dostavljanja pismene narudžbe od strane Naručioca. U cilju dostavljanja uporedivih ponuda, ponuđač je dužan da navede rok isporuke u satima (eksplicirna numerička vrijednost). Takođe, u dijelu Rok izvršenja ugovora - Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora, navesti tačan rok isporuke robe izražen u satima od trenutka dostavljanja pismene narudžbe, e-mailom, od strane Naručioca

Broj bodova (K) = (najkraći ponudjeni rok za isporuku robe/ponudjeni rok za isporuku robe)× 20

1. **JEZIK PONUDE**

Ponuda se sačinjava na:

x crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

**Ponude se podnose preko ESJN-a zaključno sa danom 11.04.2025. godine do 10:00 sati.**

**Otvaranje ponuda održaće se dana 11.04.2025.godine u 10:00 sati.**

Dokazi iz člana 120 stav 16 tač. 3, 4 i 5 Zakona o javnim nabavkama podnose se putem ESJN u elektronskom obliku ili kao skenirana kopija originala.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda.

U slučaju iz stava 3 ovog člana, original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

**Dio ponude koje se ne dostavlja preko ESJN-a, a odnosi se na Garanciju ponude dostavlja se:**

* neposrednim podnošenjem na arhivi naručioca JPU “Naša radost” Herceg Novi na adresi Branka Ćopića br.7
* Preporučenom pošiljkom sa povratnicom na adresi naručioca JPU “Naša radost” Herceg Novi , Branka Ćopića br.7 s tim što ponuda mora biti uručena od strane poštanskog operatora najkasnije do roka određenog za podnošenje ponude,

**radnim danima od 07:00 do 12:00 sati, zaključno sa danom 11.04.2025. godine do 09:00 sati.**

1. **USLOVI ZA AKTIVIRANJE GARANCIJE PONUDE**[[8]](#footnote-8)

Ponuđač je dužan dostaviti bezuslovnu i na prvi poziv naplativu garanciju ponude u iznosu od **2 %** procijenjene vrijednosti predmeta javne nabavke kao garanciju ostajanja u obavezi prema ponudi u periodu važenja ponude Trajanje garancije ponude određuje se u skladu sa važenjem ponude ukljućujući i rok od **7 dana** za eventualno aktivaranje garancije nakon isteka važenja ponude.

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum,

1. **TAJNOST PODATAKA**

Tenderska dokumentacija sadrži tajne podatke

x ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

**ISPORUKA I PREUZIMANJE ROBE**

Dobavljač se obavezuje da robe iz ovog Ugovora, isporuči prema uslovima iz Tenderske dokumentacije i jediničnim cijenama i karakteristikama iz Prihvaćene ponude.

Isporuka će se smatrati izvršenom kada ovlašćeno lice Naručioca u mjestu isporuke obavi kvalitativan, kvantitativan (količinski) prijem roba i korisničke dokumentacije, što se potvrđuje zapisnikom (otpremnicom) koji potpisuju prisutna ovlašćena lica Naručioca i Dobavljača.

Ako se prilikom primopredaje, zapisnički utvrdi da roba i prateća dokumentacija koje je Dobavljač isporučio Naručiocu imaju nedostatke u kvalitetu ili količini, Dobavljač se obavezuje da odmah preduzme aktivnosti kako bi otklonio nedostatke istaknute od strane Naručioca, odnosno izvršio zamjenu isporučene robe.

Ukoliko se nakon primopredaje robe pokaže da roba ima neki nedostatak koji se nije mogao otkriti uobičajenim pregledom prilikom preuzimanja robe (skriveni nedostaci), Naručilac će izvršti reklamaciju pismenim putem i dostaviti instrukcije Dobavljaču za reklamaciju robe. Dobavljač mora Naručiocu dostaviti novu robu odgovarajućeg kvaliteta, u roku od 24 sata od dana sačinjavanja Zapisnika o reklamaciji.

Naručilac je obavezan da u slučaju uočavanja propusta u obavljanju posla pisanim putem pozove Dobavljača i da putem Zapisnika zajednički konstatuju uzrok i obim uočenih propusta u isporuci predmetne robe.

Ukoliko Dobavljač i pored upozoravanja od strane Naručioca ne isporuči predmetnu robu u rokovima i na način predviđen ugovorom Naručilac ima pravo da raskine ugovor.

Dobavljač garantuje kvalitet isporučene robe i obavezuje se da bez odlaganja, o svom trošku, izvrši zamjenu robe, ukoliko navedeno nije posledica nepravilnog rukovanja Naručioca.

Ukoliko Dobavljač ne raspolaže dovoljnom količinom robe koja je naručena od strane Naručioca dužan je da u svoje ime i za svoj račun robu nabavi i dostavi Naručiocu u rokovima i na način predviđen ugovorom.

**RASKID UGOVORA**

Ugovorne strane su saglasne da do raskida ovog Ugovora može doći ako Dobavljač ne bude izvršavao svoje obaveze u rokovima i na način predviđen Ugovorom:

* U slučaju kada Naručilac ustanovi da kvalitet robe koja je predmet ovog ugovora, odstupa od traženog, odnosno ponudjenog kvaliteta iz ponude Dobavljača, Naručilac može raskinuti Ugovor ukoliko Dobavljač odbije da isporuči robu traženog kvaliteta;
* U slučaju da se Dobavljač ne pridržava svojih obaveza i u drugim slučajevima nesavjesnog obavljanja posla;
* U slučaju da se Dobavljač ne pridržava ugovorenog roka isporuke i nakon pisanog upozorenja Naručioca;
* Ukoliko Dobavljač postane nesolventan ili ode u stečaj.

Naručilac je dužan da raskine ugovor o javnoj nabavci naročito ako:

-nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke;

-nastupi neki razlog koji predstavlja osnov za obavezno isključenje iz člana 108 zakona ili iz člana 110 zakona, koji je predviđen tenderskom dokumentacijom.

**UGOVORNE KAZNE I PENALI**

DOBAVLJAČ se obavezuje da plati ugovornu kaznu u visini 2‰ za svaki dan kašnjenja u

isporuci opreme, a najviše 5% od ukupne vrijednosti ugovorenog posla.

Garancija na robu je u skladu sa zahtjevima iz specifikacije tenderske dokumentacije.

Garancija teče od dana isporuke robe.

X Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke:

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 Zakona,

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 Zakona.

**OSTALE ODREDBE**

Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38 Zakona o javnim nabavkama („Službeni list CG“, br. 074/19) ništav je.

Na sva prava i obaveze ugovornih strana, a koja nijesu regulisana Ugovorom, primjenjuju se važeći zakonski i podzakonski propisi države Crne Gore.

Sve eventualne sporove koji nastanu u vezi sa Ugovorom, ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

Ugovor stupa na snagu danom obostranog potpisivanja i sačinjen je u 4 (četiri) istovjetna primjeraka od kojih se, nakon potpisivanja, 2 (dva) primjerka dostavljaju Prodavcu, a 2 (dva) Naručiocu.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od 15 dana prije isteka roka za dostavljanje ponuda, bez obaveze produženja roka za podnošenje ponude.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

JPU „Naša radost“ Herceg Novi

Broj: 331

Mjesto i datum: 25.03.2025.godine, Herceg Novi

U skladu sa članom 43 stav 1 Zakona o javnim nabavkama („Službeni list CG”, br.74/19,03/23, 11/23),

**Izjavljujem**

da u postupku javne nabavke redni broj 1 iz Plana javne nabavke 21645 od 28.01.2025. godine za nabavku roba prehrambeni proizvodi, ukupne procijenjene vrijednosti 142.148,76 €, **partija 1: Riba i riblje prerađevine 10.000,00**€; **partija 2: Smrznuto voće i povrće 11.925,10**€ nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Stana Mareš, VD direktorica

*s.r.*

Član komisije za sprovođenje postupka javne nabavke Jelena Radović Delić, predsjednica Komisije

*s.r.*

Član komisije za sprovođenje postupka javne nabavke Maja Kulinović, član Komisije

s*.r.*

Član komisije za sprovođenje postupka javne nabavke Nataša Rakočević, član Komisije

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava preko naručioca.

Žalba se može izjaviti protiv:tenderske dokumentacije i izmjene i/​ili dopune tenderske dokumentacije1 u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije.

Žalbu protiv odluke o izboru najpovoljnije ponude i odluke o poništenju postupka javne nabavke

može da izjavi ponuđač u roku od deset dana od dana objavljivanja odluke o izboru najpovoljnije ponude odnosno odluke o poništenju postupka javne nabavke.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

**Ovlašćeno lice naručioca:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stana Mareš, VD direktorica

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)